title: تغراف لويب
text: تغراف لويب (ب نّڭليزية Web scraping) هوّا نوع ديال تغراف دّاطا، ؤ پروصي لي واحد لپروڭرام كيجمع فيه لمعلومات بشكل ؤطوماتيكي من سيتات د لويب. تّغراف د لويب يقدر يتدار تا ب ليد من طاراف شخص ؤلا مجموعة د لأشخاص، ولاكين قليل فاش كيتّستعمل لموصطلح ف هاد لحالة. لپروڭرام لي كيدير تّغراف د لويب كيتسما عادةً بوت ؤلا رتيلة د لويب.
  
  هاد لپروصي كيكون ف لعادي على جوج مراحل ف كلا صفحة كيدخل ليها لبوت: طّيليشارجاج ديال صّفحة على شكل كوض هاش طي إم إل، ؤ جبيد لمعلومات لمحددة لي بغاها مول لبوت  من وسط لكوض. على حساب لغاراض من تّخدام د رّتيلة د لويب، يقدرو لمعلومات لي تجبدو يتصوڤاو ف بازدوني ؤلا فيشي د إكسيل، باش يتطريطاو من بعد.
  
  على حساب لقوانين د كلا بلاد، تغراف لويب ماكيكونش ديما مسموح بيه قانونياً، ؤلا كيكون ف لمنطقة رّمادية.
  
  عيون لكلام 
  
  ويب